ডালখোলায় ৪ নাবালককে রাস্তায় ফেলে ‘মারধর’ এর অভিযোগ বিজেপি নেতার

উত্তর দিনাজপুর: ডালখোলায় (Dalkhola) ৪ নাবালককে বেধড়ক মারধরের অভিযোগ বিজেপি নেতার (BJP Worker Beats People Dalkhola) বিরুদ্ধে। বিজেপি নেতার ভাইরাল ভিডিও ঘিরে তোলপাড় ডালখোলা। স্থানীয় সূত্রে ঘটনা জানা যায় ডালখোলা পুরসভার ১০ নং ওয়ার্ড ৪ নাবালককে মারধর করা হয়, গুরুতর আহত অবস্থায় চিকিৎসাধীন ৪ যুবক। আহত যুবকের পরিবারের পক্ষ থেকে থানায় লিখিত অভিযোগ দায়ের। অভিযুক্ত বিজেপি নেতাকে গ্রেফতার দাবি তুলেছেন, যদিও বিজেপি নেতার দাবি তার শোরুমে চুরি হয়েছে। সেই সন্দেহ তিনি ৪ নাবালককে মারধর করে। মারধর ঘটনায় ভিডিও ভাইরাল হওয়ার পড়েই ভুল শিকার করেছে বিজেপি নেতা। গোটা ঘটনার তদন্ত শুরু করেছে ডালখোলা থানার পুলিশ।

চুরির ‘অপবাদে’ ৪ নাবালককে রাস্তায় ফেলে বেধড়ক মারধরের অভিযোগ বিজেপি নেতা ব্যবসায়ীর বিরুদ্ধে। ৪ নাবালককে রাস্তায় ফেলে বেল্ট দিয়ে এলোপাথাড়ি মারধরের অভিযোগ। বৃহস্পতিবার রাতে ঘটনাটি ঘটেছে উত্তর দিনাজপুরের ডালখোলায়। বিজেপি নেতার বিরুদ্ধে থানায় অভিযোগ জানিয়েছে তৃণমূল। পুলিশ ও স্থানীয় সূত্রে জানা গিয়েছে, বৃহস্পতিবার রাতে ডালখোলা পুরসভার (Dalkhola Municipality) ১০ নম্বর ওয়ার্ডের একটি বাইক শোরুমে চারজন চুরির উদ্দেশ্যে জড়ো হয় বলে অভিযোগ। তাদের মধ্যে তিনজন নাবালক। সেই সময় তাদের ধরে বিজেপি কর্মী অর্জুন সরকার ও তাঁর দলবল। অভিযোগ ওই বিজেপি নেতার নেতৃত্বে নাবালক-সহ চারজনকে বেধড়ক মারধর করে ১০- ১২ জনের একটি দল। জখম কিশোরদের উদ্ধার করে রায়গঞ্জ মেডিক্যাল হাসপাতালে ভর্তি করানো হয়েছে। জানা গিয়েছে, চারজনের মধ্যে একজনের গুরুতর জখম হয়েছে। এই ঘটনার প্রতিবাদে স্থানীয় থানায় অভিযোগ দায়ের করেছে তৃণমূল।